b'\n_START_ARTICLE_\nAvtandil Koridze\n_START_PARAGRAPH_\nAvtandil Koridze (15. huhtikuuta 1935 \xe2\x80\x93 12. huhtikuuta 1966) oli neuvostoliittolainen kreikkalais-roomalaisen tyylin painija ja olympiavoittaja_NEWLINE_Koridze voitti kultaa kreikkalais-roomalaisen painin 67 kilon sarjassa Rooman 1960 olympialaisissa. Viidennen kierroksen ottelussaan h\xc3\xa4n paini Bulgarian Dimiter Jantsevin kanssa tehottomasti 11 minuuttia. Minuutti ennen ottelun p\xc3\xa4\xc3\xa4ttymist\xc3\xa4 Koridze, joka tarvitsi tuosta ottelusta selk\xc3\xa4voiton s\xc3\xa4ilytt\xc3\xa4\xc3\xa4kseen mahdollisuutensa kultamitaliin, sanoi jotain Jantseville, mink\xc3\xa4 j\xc3\xa4lkeen h\xc3\xa4n sel\xc3\xa4tti bulgarialaisen helposti. Jantsev, joka olisi sijoittunut kisoissa viidenneksi, hyl\xc3\xa4ttiin tahallisen h\xc3\xa4vi\xc3\xb6n vuoksi, mutta Koridze p\xc3\xa4\xc3\xa4si ottelemaan kultamitalista Jugoslavian Branislav Martinovicia vastaan ja voitti tuon ottelun._NEWLINE_Koridze voitti maailmanmestaruuden Jokohamassa 1961. H\xc3\xa4n kuoli auto-onnettomuudessa 1966.'